b'\n_START_ARTICLE_\nIvanacara adoketa\n_START_SECTION_\nAkvaristikk\n_START_PARAGRAPH_\nAkvariet b\xc3\xb8r v\xc3\xa6re innredet med r\xc3\xb8tter, steiner og planter. Skal man ha bunnsubstrat, er sand \xc3\xa5 foretrekke. Ivanacara adoketa tar alle typer t\xc3\xb8rrf\xc3\xb4r, men b\xc3\xb8r ogs\xc3\xa5 f\xc3\xa5 mygglarver eller annet proteinrikt f\xc3\xb4r. Det har v\xc3\xa6rt rapportert at arten har ynglet i pH s\xc3\xa5 h\xc3\xb8y som 6,5. Den leker i huler eller ute i akvariet. Begge foreldrene passer yngelen._NEWLINE_Det anbefales \xc3\xa5 holde sm\xc3\xa5 grupper i akvarier p\xc3\xa5 minimum 250 liter, men erfarne akvarister har brukt leksakvarier s\xc3\xa5 sm\xc3\xa5 som 20 liter, hvor paret har lagt egg og dradd opp yngel. Filtreringen m\xc3\xa5 v\xc3\xa6re sv\xc3\xa6rt god, og vannets bakterieinnhold lavt, for at eggene skal utvikle seg. Dette kan l\xc3\xb8ses med UV-sterilisering eller store daglige delvannbytter._NEWLINE_Hvis vannet er mer alkalisk enn pH 6,5, fremst\xc3\xa5r fisken som temmelig fargel\xc3\xb8s. Ivanacara adoketa foretrekker en temperatur mellom 23 og 27 \xc2\xb0C.'